google/wiki40b huggingface dataset:
Περηφάνια και Προκατάληψη

Ιστορικό

Το μυθιστόρημα αρχικά γράφτηκε μεταξύ Οκτώβρη του 1796 και Αυγούστου του 1797. Ο πατέρας της Όστεν έγραψε στο Λονδρέζο βιβλιοπώλη Τόμας Κάντελ τον Νοέμβριο του 1797 προτείνοντας το για δημοσίευση όμως απορρίφθηκε χωρίς να διαβαστεί και επεστράφη μέσω ταχυδρομείου. Το αδημοσίευτο χειρόγραφο παρέμεινε με την Όστεν και ήταν το 1811 που το πρώτο της μυθιστόρημα Λογική και Ευαισθησία δημοσιεύτηκε.
Η δημοσίευση του πρώτου της μυθιστορήματος ενθάρρυνε την Όστεν να αναθεωρήσει το χειρόγραφο για τις Πρώτες Εντυπώσεις πιθανώς μεταξύ 1811 και 1812. Μετονόμασε την ιστορία Περηφάνια και Προκατάληψη, μια εμφανώς κλισέ φράση της εποχής. Όταν μετονόμαζε το μυθιστόρημά της η Τζέιν Όστεν πιθανώς είχε κατά νου τα Βάσανα και αντιπαραθέσεις που συνοψίζονται στο τελικό κεφάλαιο της Σεσίλια της Φάνυ Μπάρνεϊ, το οποίο ονομάζεται Περηφάνια και Προκατάληψη και όπου η φράση εμφανίζεται τρεις φορές με κεφαλαία γράμματα. Είναι επίσης πιθανό ότι ο αρχικός τίτλος του μυθιστορήματος άλλαξε για να αποφευχθεί σύγχυση με άλλα έργα. Στα χρόνια μεταξύ της ολοκλήρωσης των Πρώτων Εντυπώσεων και της αναθεώρησης τους σε Περηφάνια και Προκατάληψη, δημοσιεύτηκαν δύο άλλα έργα με τον ίδιο τίτλο: ένα μυθιστόρημα της Μαργαρίτας Χόλφορντ και μια κωμωδία του Οράτιου Σμιθ.
Η Όστεν πούλησε τα πνευματικά δικαιώματα του μυθιστορήματος στον Τόμας Έγκερτον του Γουάιτχολ για 110 λίρες (η Όστεν είχε αρχικά ζητήσει 150 λίρες). Η απόφαση αυτή αποδείχθηκε ακριβή. Η Όστεν είχε εκδώσει το Λογική και Ευαισθησία βάσει προμήθειας προστατεύοντας τον εκδότη από απώλειες και λαμβάνοντας τα όποια κέρδη μείον το κόστος και την προμήθεια του εκδότη. Μη γνωρίζοντας ότι η Λογική και Ευαισθησία θα εξαντλούσε την εκδοσή της, αποφέροντας της 140 λίρες, μετέφερε τα πνευματικά δικαιώματα στον Έγκερτον έναντι εφάπαξ πληρωμής, το οποίο σήμαινε ότι όλο το ρίσκο (και όλα τα κέρδη) θα ήταν δικά του. Έχει υπολογιστεί ότι ο Έγκερτον στη συνέχεια και μόνο από τις δύο πρώτες εκδόσεις του βιβλίου έβγαλε περίπου 450 λίρες.
Αρλεκίνος

Ο Αρλεκίνος είναι ένας από τους βασικούς χαρακτήρες της ιταλικής Κομέντια ντελ άρτε. Έχει προγόνους του τους δούλους του Αριστοφάνη (Ξανθία στους Βατράχους), του Πλαύτου, του Τερέντιου, τους βυζαντινούς μίμους, αλλά και τους ακροβάτες και τους θαυματοποιούς του Μεσαίωνα.

Κομέντια ντελ Άρτε

Το όνομα του χαρακτήρα σημαίνει "μικρός διάβολος" και δημιουργήθηκε τον 16ο αιώνα στη Γαλλία. Υπηρετεί συνήθως τον Πανταλόνε, τον Ντοτόρε, αλλά και τον Καπιτάνο, ενώ κατά την εξέλιξη της Κομέντια ντελ άρτε είναι από τους βασικότερους χαρακτήρες. Το γυναικείο ανάλογο του Αρλεκίνου, και αρκετές φορές συμπρωταγωνίστριά του επί σκηνής, είναι η Κολομπίνα.

Ενδυμασία

Ο Αρλεκίνος φορούσε ένα πολύχρωμο, μπαλωμένο ρούχο. Οι πρώτες μάσκες Αρλεκίνου ήταν από ξύλο, ενώ μετά φτιάχνονταν από δέρμα.
Νίκολας Λόμπερτς

Μπρυζ

Ο Λόμπερτς κατέκτησε αρκετούς τίτλους στα πρωταθλήματα νέων με την Κλαμπ Μπρυζ.

Γάνδη

Καθώς ήθελε να παίζει στην πρώτη κατηγορία και η Μπρυζ δεν μπορούσε να του εγγυηθεί κάτι τέτοιο, μετεγράφη στην ΚΑΑ Γάνδη και κατάφερε να συμμετέχει ως βασικός σχεδόν σ' όλους τους αγώνες του πρωταθλήματος Βελγίου 2005-06 και έκανε τις πρώτες του εμφανίσεις στην εθνική Βελγίου. Εκτός από το ποδόσφαιρο, ασχολήθηκε με τις σπουδές νομικής στο Πανεπιστήμιο της Γάνδης. Συμμετείχε αρκετές φορές σε ομάδες νέων του Βελγίου, με αποκορύφωμα τις συμμετοχές στο Ευρωπαϊκό Κύπελλο Ποδοσφαίρου U19 2004 και στο Ευρωπαϊκό Κύπελλο Ποδοσφαίρου U21 2007.

Ζενίτ

Τον Ιούλιο του 2007, ο Λόμπερτς μετεγράφη στη Ζενίτ Αγίας Πετρούπολης, αποφασίζοντας να διακόψει τις σπουδές του για ποδοσφαιρική καριέρα στη Ρωσία. Στο τέλος του έτους, η Ζενίτ κατέκτησε για πρώτη φορά τον τίτλο του πρωταθλητή Ρωσίας. Στις αρχές του 2008, ο Λόμπερτς τραυματίστηκε στο γόνατο με αποτέλεσμα να μη συμμετέχει σε αγώνα για έξι μήνες. Την περίοδο αυτή, η Ζενίτ κατέκτησε το Κύπελλο ΟΥΕΦΑ, ενώ η εθνική Βελγίου κατέλαβε την 4η θέση στους Ολυμπιακούς Αγώνες 2008.
Ο Λόμπερτς επέστρεψε στις 19 Ιουλίου 2009, ως αλλαγή του Αλεξέι Ιόνοφ στον αγώνα με την Τέρεκ Γκρόζνυ. Αν και η Ζενίτ ηττήθηκε με σκορ 3-2, ο Λόμπερτς περιέγραψε τη χαρά του για επανεμφάνιση στο γήπεδο ως «χαρά ενός μικρού παιδιού που πάει σ' ένα μαγαζί γεμάτο γλυκά». Στους επόμενους έξι αγώνες ήταν βασικός αμυντικός στην ενδεκάδα του προσωρινού προπονητή Ανατόλι Νταβίντοφ, βοηθώντας τη Ζενίτ να επιστρέψει στο κυνήγι του τίτλου. Στις 23 Νοεμβρίου 2009 πέτυχε το νικητήριο τέρμα κατά της Σπαρτάκ Μόσχας, δίνοντας στη Ζενίτ το εισητήριο στα προκριματικά του Τσάμπιονς Λιγκ 2010-11 ως τρίτη ομάδα στη Ρωσία.
Στις 5 Ιουλίου 2010, ο Λόμπερτς υπέγραψε τετραετές συμβόλαιο με τη Ζενίτ.

Διεθνής καριέρα

Έκανε το ντεμπούτο του για την εθνική Βελγίου τον Μάη του 2006 σε φιλικό αγώνα απέναντι στην εθνική Σαουδικής Αραβίας, και έπαιξε 3 αγώνες στα πλαίσια των προκριματικών του Euro 2008.
Στις 26 Μαΐου 2014, στα πλαίσια ενός φιλικού αγώνα με την εθνική Λουξεμβρούργου, μπήκε ως αλλαγή στο 77ο λεπτό στη θέση του Γιάν Βερτόνγκεν. Καθώς η εθνική Βελγίου είχε ήδη κάνεις τις 6 επιτρεπόμενες αλλαγές, ο αγώνας κρίθηκε άκυρος στις 4 Ιουνίου.
Όλγα Τρέμη

Πρώτα χρόνια και καριέρα (17 Φεβρουαρίου 1951-5 Ιουνίου 2005)

Γεννήθηκε στην Αθήνα στις 17 Φεβρουαρίου του 1951. H καταγωγή της είναι από τη Λάρισα. Αποφοίτησε από την Ελληνογαλλική Σχολή Ουρσουλινών και σπούδασε στο Οικονομικό της Νομικής. Το 1975 παράλληλα με τις σπουδές, ξεκίνησε να εργάζεται στην εφημερίδα Ριζοσπάστης. Συνέχισε στις εφημερίδες Ελευθεροτυπία, Το Βήμα, Ελεύθερος Τύπος και Έθνος.
Το 1989 παρουσίασε τις πρώτες πολιτικές εκπομπές στην κρατική τηλεόραση, όπως και η  Έλλη Στάη. Μεταξύ αυτών και η εκπομπή "Πρόσωπο με Πρόσωπο" στην ΕΤ1 (1989-1990). Την δεκαετία του 1990 εργάστηκε στους ραδιοφωνικούς σταθμούς Flash 96, ANT1 97,2 FM (μετέπειτα Easy 97,2) και Αθήνα 9,84 παρουσιάζοντας σε όλες το μεσημβρινό μαγκαζίνο. Έχει, επίσης, παρουσιάσει ενημερωτικές εκπομπές στους τηλεοπτικούς σταθμούς ΑΝΤ1, Star Channel και Mega, όπως την εκπομπή "Τελευταία Λέξη" στον ΑΝΤ1 (1999-2000) "Βέτο" (1994-1995) στο Mega και "Σημείο Αναφοράς¨στο Star Channel (2001-2002).

Παρουσίαση του κεντρικού δελτίου ειδήσεων του Mega Channel τις καθημερινές (6 Ιουνίου 2005)

Στις 6 Ιουνίου του 2005, η Τρέμη έκανε μια μεγάλη στροφή στην καριέρα της. Ανέλαβε να παρουσιάζει 
τις καθημερινές το κεντρικό δελτίο ειδήσεων στο Mega Channel επειδή η Μάρα Ζαχαρέα 
η οποία το παρουσίαζε μέχρι τότε παραιτήθηκε. Από την ημέρα εκείνη, το δελτίο αυτό ερχόταν 
πρώτο σε τηλεθέαση όλη τη σεζόν. Η Τρέμη βρισκόταν στο πόστο αυτό μέχρι τις 18 Ιουλίου του 2014.
Παρουσιαστής του κεντρικού δελτίου ειδήσεων του Mega Channel κατά τα Σαββατοκύριακα και τις αργίες είναι ο Νίκος Στραβελάκης. Η Όλγα Τρέμη επέστρεψε στην καθημερινή παρουσίαση του κεντρικού δελτίου ειδήσεων του Mega Channel την Δευτέρα 12 Ιανουαρίου του 2015 με σχολιαστές τους Γιάννη Πρετεντέρη, Νίκο Ευαγγελάτο.

Συμμετοχή σε debates πολιτικών αρχηγών και άλλες δραστηριότητες

Η Τρέμη έχει επίσης συμμετάσχει σε debate των πολιτικών αρχηγών πριν τις εκλογές, μεταξύ αυτών το 2007 και  στις ευρωεκλογές του 2009, εκπροσωπώντας το Mega, ενώ ήταν και η συντονίστρια των εκλογικών βραδιών του καναλιού. Μεγάλη στιγμή της καριέρας της θεωρείται η αποκλειστική συνέντευξη που της παραχώρησε τον Ιούνιο του 2012, πριν τις ελληνικές βουλευτικές εκλογές, ο νεοεκλεγείς πρόεδρος της Γαλλίας, Φρανσουά Ολλάντ, την πρώτη του σε ξένο δίκτυο μετά την εκλογή του.

Παραίτηση από το Mega Channel

Στις 25 Ιουνίου του 2014 η Τρέμη έδωσε στη Διοίκηση του Mega Channel το χαρτί της παραίτησής της. Εξήγησε πως ο λόγος
για τον οποίο πήρε αυτή την απόφαση ήταν η άνοδος σε επίπεδο τηλεθέασης του κεντρικού δελτίου ειδήσεων του ΑΝΤ1. Παρόλο που ο Διευθυντής του καναλιού προσπάθησε να την πείσει να μείνει ακόμα εκεί, αυτή του είπε πως είχε πάρει την απόφασή της και δεν υπήρχε καμία περίπτωση να κάνει πίσω. Ετσι το κεντρικό δελτίο ειδήσεων της 18ης Ιουλίου του 2014 ήταν το τελευταίο που εκφώνησε η Τρέμη στο κανάλι αυτό.
Από τη Δευτέρα 21 Ιουλίου 2014 την Τρέμη διαδέχθηκε στην παρουσίαση του κεντρικού δελτίου ειδήσεων του Mega Channel η Μαρία Σαράφογλου.
Η Όλγα Τρέμη επέστρεψε στην καθημερινή παρουσίαση του κεντρικού δελτίου ειδήσεων του Mega Channel την Δευτέρα 12 Ιανουαρίου του 2015.
605 Ζυβισία

Φυσικά χαρακτηριστικά

Η μέση διάμετρος της Ζυβισίας εκτιμάται σε 69,9 ± 4,5 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,0397. Η Ζυβισία περιστρέφεται γύρω από τον εαυτό της μία φορά κάθε 15 ώρες και 51 λεπτά.
Τζωρτζ Χόλυγιοκ

Αρχική ζωή

Ο George Jacob Holyoake γεννήθηκε στο Μπέρμιγχαμ από εργατική οικογένεια. Σε ηλικία 18 ετών, ξεκίνησε να παρακολουθεί διαλέξεις στο πανεπιστήμιο του Μπέρμιγχαμ, όπου και ανακάλυψε τον Τζορτζ Όουεν και τον σοσιαλισμό. Ο Holyoake επηρεάστηκε από τον γάλλο φιλόσοφο Ογκίστ Κοντ, ο οποίος ήταν γνωστός για τον θετικισμό του.

Δίωξη

Το 1842, ο Holyoake έγινε ο τελευταίος άνθρωπος ο οποίος καταδικάστηκε για βλάσφημία στη Βρετανία, για μια δημόσια διάλεξη που έδωσε τον Απρίλιο του 1842 για σχόλια που έκανε σε μια ερώτηση, παρόλο που δεν είχαν θρησκευτικό χαρακτήρα. Ο Holyoake φυλακίστηκε για 6 μήνες.

Συνεργατικό κίνημα

Τα τελευταία χρόνια της ζωής του τα αφιέρωσε στην προώθηση του συνεργατικού κινήματος της εργατικής τάξης. Υπηρέτησε ως πρόεδρος από τα πρώτα χρόνια του κινήματος το 1887. Έγραψε την ιστορία του  Rochdale Pioneers (1857), το The History of Co-operation in England (ιστορία του συνεργατισμού στην Αγγλία) (1875 και ξανά το 1906) και The Co-operative Movement of To-day (το συνεργατικό κίνημα σήμερα) (1891). 
Πέθανε στο Μπράιτον του Σάσεξ στις 22 Ιανουαρίου 1906 και τάφηκε στο κοιμητήριο του Highgate στο Λονδίνο. 
Ο Holyoake επινόησε τον όρο «Τζιγκοϊσμός» σε μία επιστολή του στην εφημερίδα Daily News στις 13 Μαρτίου 1878, αναφερόμενος στο πατριωτικό τραγούδι "By Jingo" του G. W. Hunt, το οποίο είχε κάνει γνωστό ο τραγουδιστής G. H. MacDermott
Ο πρωθυπουργός της Νέας Ζηλανδίας  Keith Holyoake ήταν συγγενής του. Ο Holyoake αναφέρεται στην λίστα της νότιας όψης του Reformers Memorial στο κοιμητήριο Kensal Green στο Λονδίνο.
Κρίταμο

Το κρίταμο ή και ο κρίταμος είναι γένος αγγειόσπερμων φυτών με μοναδικό είδος το Crithmum maritimum (Κρίθμον το θαλασσινόν).
Φύεται στις βόρειες και δυτικές ακτές της Αγγλίας και της Ισλανδίας, καθώς επίσης και στη Μεσόγειο και τις δυτικές ακτές της Ευρώπης.
Στη μαγειρική χρησιμοποιείται ο βλαστός με τους σπόρους και τα φύλλα αφού ζεματιστούν σε νερό για την παρασκευή σαλατών.
Γ17 πλους

Το Γ17 πλους (Γ17+) (σερβικά : Г17 плус) ήταν ένα φιλελεύθερο-συντηρητικό  πολιτικό κόμμα στη Σερβία, που υπήρχε από το 2002 μέχρι το 2013, όταν συγχωνεύθηκε στο κόμμα Ηνωμένες περιοχές της Σερβίας.
Ιδρύθηκε ως μη κυβερνητική οργάνωση που ασχολείται με οικονομικά θέματα και το 2002 το μετέτρεψαν σε πολιτικό κόμμα που έγινε μέρος πολλών εκάστοτε κυβερνήσεων συνασπισμού στη Σερβία καθ' όλη τη δεκαετία του 2000 και στις αρχές της δεκαετίας του 2010.

Ιστορία

Το Γ17 πλους ιδρύθηκε το 1997 ως μια μη κυβερνητική οργάνωση (ΜΚΟ) στη Σερβία, στη συνέχεια μια ομοσπονδιακή μονάδα στο πλαίσιο της ΟΔ της Γιουγκοσλαβίας. Η οργάνωση αποτελείται από οικονομικούς εμπειρογνώμονες που είχαν οικονομική στήριξη από τις Ηνωμένες Πολιτείες μέσω του National Endowment for Democracy. Έγινε πολιτικό κόμμα στις 15 Δεκεμβρίου 2002 με τον Μίρολιουμπ Λάμπους ως πρώτος πρόεδρος του.
Κατά την πρώτη εκλογική αναμέτρηση που συμμετείχε στις βουλευτικές εκλογές του 2003, το Γ17 πλους έλαβε 11,5% των ψήφων και 34 έδρες στην Εθνοσυνέλευση .
Τον Μάρτιο του 2004, το Γ17 + σχημάτισε κυβέρνηση συνασπισμού με το Δημοκρατικό κόμμα της Σερβίας το Σερβικό Κίνημα Ανανέωσης και το Νέα Σερβία. Τον Μάιο του 2006 ο Μίρολιουμπ Λάμπους παραιτήθηκε από αρχηγός του κόμματος και αντικαταστάθηκε από τον Μλάντιαν Ντίνκιτς. Την 1η Οκτωβρίου 2006, το κόμμα εγκατέλειψε τον κυβερνητικό συνασπισμό μετά την αποτυχία της κυβέρνησης να βρει και να εκδώσει στη Χάγη τον φυγόδικο Ράτκο Μλάντιτς.
Στις εκλογές του 2007 το κόμμα έλαβε 6,82% των ψήφων και 19 έδρες στο κοινοβούλιο. Επίσης έλαβε μόνο μία έδρα στην κοινοτική συνέλευση του Κοσσυφοπεδίου και των Μετοχίων.
Το 2010 το Γ17 + συμμετείχε στον συνασπισμό κομμάτων Ηνωμένες περιοχές της Σερβίας, ένας συνασπισμός πολιτικών κομμάτων και ομάδων με έμφαση την αποκέντρωση και την περιφερειακή ανάπτυξη της Σερβίας. Τον Απρίλιο του 2013 το Γ17+  συγχωνεύθηκε πλήρως στις Ηνωμένες περιοχές μετατρέποντάς το σε ένα νέο πολιτικό κόμμα.
The Magic Voyage

Παραγωγή και κυκλοφορία

Η ταινία κυκλοφόρησε στην Γερμανία το 1992, την χρονιά όπου η Αμερική γιόρταζε την 500η επέτειο του διάσημου ταξιδιού του Χριστόφορου Κολόμβου. Άλλες ταινίες που κυκλοφόρησαν κατά η διάρκεια της περιόδου αυτής συμπεριλαμβάνουν το 1492: Χριστόφορος Κολόμβος, το Carry On Columbus και το Christopher Columbus: The Discovery.

Αυτή την περίοδο, η ταινία ήταν η πιο ακριβή παραγωγή κινουμένων σχεδίων στην Γερμανία, με ακαθάριστα έσοδα ύψους 14.5 εκατομμυρίων δολαρίων. Κατά την διάρκεια της κυκλοφορίας της σε κινηματογράφους, ο σκηνοθέτης και παραγωγός Michael Schoemann ανέφερε ότι η ταινία επρόκειτο να μιλάει για την ανακάλυψη της Αμερικής "από μια σατιρικότερη ματιά με σκοπό να διαφοροποιήσουμε καθαρά τους εαυτούς μας από τις υψηλόφρων απόψεις της ιστορίας ώστε να παρουσιάσουμε τον Κολόμβο ως έναν αγαπητό, γοητευτικό and σαστισμένο φιλόλογο".

O Phil Nibbelink ήταν ο σκηνοθέτης για τα κινούμενα σχέδια, ενώ οι Αμερικάνοι animators Stanley Green, Kevin Richardson, Rick Morrison και George Singer, ο Έλληνας παραγωγός κινουμένων σχεδίων Γιάννης Γεωργαρίου κι άλλοι συνέφεραν στο τμήμα κινουμένων σχεδίων. Η παραγωγή διήρκεσε για τρία χρόνια.

Βίντεο

Στην Νότια Αμερική, η δεύτερη Αγγλική έκδοση μεταγλώττισης κυκλοφόρησε από την Hemdale Home Video στις 13 Δεκεμρίου 1993. Η Image Entertainment έχει μεταφέρει την Αγγλική μεταγλώττιση της Hemdale στο DVD, το οποίο κυκλοφόρησε στις 28 Σεπτεμβρίου 1999.
Η Audio Visual Home Video κυκλοφόρησε στην Ελλάδα την ταινία με Ελληνική μεταγλώττιση από τα studio της Audio Visual.

Κριτική

Η ταινία έχει επικριθεί ευρέως από κριτικούς και το κοινό για την ασταθή ποιότητα animation, παραμυθένια πλοκή, την μεταγλώττιση και το κακώς γραπτό σενάριο.
Μάρκος Κλαύδιος Τάκιτος

Βιογραφικό

Ο Τάκιτος γεννήθηκε στην Ιντεράμνα (σημερινό Τέρνι) της Ιταλίας. Κυκλοφόρησε ευρέως αντίγραφα της δουλειάς του ιστορικού Γάιου Κορνέλιου Τάκιτου που ελάχιστοι διάβαζαν τότε και συνεπώς είμαστε ευγνώμονες σ’αυτόν για τη διάσωση των έργων του τελευταίου. Οι σύγχρονοι ιστοριογράφοι απορρίπτουν τον ισχυρισμό του ότι ήταν απόγονος του ιστορικού Τάκιτου ως απάτη. Κατά τη διάρκεια της καριέρας του εκκένωσε ή απέσυρε πολλά δημόσια αξιώματα όπως αυτό του Υπάτου, που κατείχαν την εκτίμηση του κόσμου. 

Μετά τη δολοφονία του Αυρηλιανού, ο Τάκιτος επελέγη από τη Σύγκλητο για να τον διαδεχθεί, κάτι που ο στρατός επιβεβαίωσε εγκαρδίως. Αυτή ήταν και η τελευταία φορά που η Ρωμαϊκή Σύγκλητος διάλεγε τον αυτοκράτορα. Μας είναι γνωστό ότι μεταξύ Αυρηλιανού και Τάκιτου υπήρξε ένα διάστημα μεσοβασιλείας και υφίστανται σοβαρές ενδείξεις ότι η γυναίκα του Τάκιτου Ούλπια Σεβερίνα κυβέρνησε πριν αυτός εκλεγεί ακόμα. Όπως και νά’χει, ο Τάκιτος βρισκόταν στην Καμπανία όταν έμαθε τα νέα από τη Γερουσία και επέστρεψε βιαστικά στη Ρώμη. Αποφάσισε να επαναφέρει τη συμμετοχή της Γερουσίας ως συμβούλου σε κάποια θέματα εξουσίας και ζήτησε από αυτήν να αποθεώσει τον Αυρηλιανό προτού ο ίδιος συλλάβει και εκτελέσει τους δολοφόνους του τελευταίου.
Η επόμενη κίνησή του ήταν να επιτεθεί στους βάρβαρους μισθοφόρους που είχε προσλάβει ο Αυρηλιανός για να ισχυροποιήσει τις Ρωμαϊκές δυνάμεις στο Ανατολικό μέτωπο. Μετά τη δολοφονία του Αυρηλιανού και την ακύρωση της συγκεκριμένης στρατιωτικής καμπάνιας, οι μισθοφόροι είχαν λεηλατήσει διάφορες πόλεις στις ανατολικές επαρχίες. Ο θετός αδελφός του και Πραιτωριανός ονόματι Φλωριανός και ο ίδιος ο Τάκιτος κέρδισαν μια μάχη ενάντια των ξένων φυλών ανάμεσα στις οποίες ήταν και οι Έρουλοι. Εξ αυτού, ο αυτοκράτορας απέκτησε το προσωνύμιο «Γοτθικός Μάξιμος».

Καθώς επέστρεφε δυτικά για να αντιμετωπίσει τους Φράγκους και τους Αλαμανούς που είχαν εισβάλλει στη Γαλατία (σύμφωνα με τον Αυρήλιο Βίκτωρ, τον Ευτρόπιο και την «Ιστορία των Αυγούστων»), ο Τάκιτος κατέληξε από πυρετό στα Τύανα της Καππαδοκίας, τον Ιούνιο του 276. Λέγεται πως πριν αναπτύξει πυρετό είχε αρχίσει να συμπεριφέρεται περίεργα υποσχόμενος να αλλάξει τα ονόματα των μηνών του έτους ώστε να δοξάσει τον εαυτό του. Ο Ζώσιμος δίδει διαφορετική ερμηνεία αναφέροντας ότι ο αυτοκράτορας δολοφονήθηκε μετά τον διορισμό συγγενή του σε σημαντικό στρατιωτικό πόστο στη Συρία.
Γιον Λούντβικ

Πρόωρη ζωή

Ο Λούντβικ γεννήθηκε στο Λονδίνο και υιοθετήθηκε από Σουηδούς ομογενείς στην Αγγλία όταν ήταν ηλικίας μιας εβδομάδας. Ζούσε στο Λονδίνο μέχρι την ηλικία των έξι ετών, όταν η οικογένειά του επέστρεψε στη Σουηδία, εγκαταστάθηκε στο Βέξιε. Δεν γνώρισε ποτέ τους βιολογικούς του γονείς.

Μουσική καριέρα

Ο Λούντβικ ξεκίνησε την μουσική του καριέρα το 2010 συνθέτοντας το κομμάτι "When You Tell the World You're Mine" για τον γάμο της Βικτόρια, την πριγκίπισσα της Σουηδίας, με τον Ντάνιελ Γουέστλινγκ. Ο Λούντβικ συνέχισε να συνθέτει μουσική για μουσικούς όπως ο Άντον Έβαλντ, ο Ισάκ Ελιότ και η Σάνα Νίλσεν, όπως επίσης και τη σύνθεση μουσικής για την ταινία "Easy Money".  Έχει επίσης συνθέσει μουσική για την τηλεοπτική σειρά "Empire".
Το 2016, ο Lundvik έλαβε μέρος στο "Allsång på Skansen", παρουσιάζοντας ένα ντουέτο με τον Λιλ Λίντφορς. Συμμετείχε στο Melodifestivalen 2018 με το τραγούδι "My Turn", σε μια προσπάθεια να εκπροσωπήσει τη Σουηδία στο διαγωνισμό τραγουδιού της Eurovision 2018. Προκρίθηκε από τον πρώτο ημιτελικό απευθείας στον τελικό, και τερμάτισε συνολικά στην τρίτη θέση.
Συμμετείχε στο Melodifestivalen 2019 με το τραγούδι "Too Late for Love", όπου προκρίθηκε απευθείας στον τελικό.  Ο Lundvik κέρδισε και εκπροσώπησε τη Σουηδία στο διαγωνισμό τραγουδιού της Eurovision 2019 στο Τελ Αβίβ του Ισραήλ.
Παράλληλα, συνέθεσε το "Bigger Than Us", το νικητήριο τραγούδι στην επιλογή του Ηνωμένου Βασιλείου και η έκδοση που τραγούδησε ο Μάικλ Ράις επιλέχθηκε για να εκπροσωπήσει το Ηνωμένο Βασίλειο στη Γιουροβίζιον 2019.

Στίβος

Το 2005, ο Λούντβικ ήταν μέλος της ομάδας για τον γύρο 4 × 100 μέτρων της ΙΦΚ Βέξιε, όπου κέρδισε χάλκινο μετάλιο στο Σουηδικό Πρωτάθλημα το 2005.
592 Βηθσεβά

Φυσικά χαρακτηριστικά

Η μέση διάμετρος του αστεροειδούς αυτού εκτιμάται σε 46 χιλιόμετρα. O φασματικός τύπος του είναι K, ενώ το ακριβές άλβεδό του είναι άγνωστο. Η Βηθσεβά περιστρέφεται γύρω από τον εαυτό της μία φορά κάθε 6 ώρες και 34 λεπτά.
Κούκλα (ταινία)

Υπόθεση

Μετά το θάνατο  των γονιών τους, η Κούκλα (Βαλέρια Μαρίνι) και ο αδελφός της Φούριο, ανοίγουν μια πιτσαρία. Όταν ένας από τους πολλούς θαυμαστές της κούκλα της, ο Φλάβιο (Στέφανο Ντιονίσι) τους δανείζει χρήματα για την επιχείρησή τους, τότε θα ακολούθησει μια αλυσίδα παθιασμένων και βίαιων γεγονότων.

Πληροφορίες ταινίας

Λόγω των πολυάριθμων σκηνών βιασμού, η ταινία απαγορεύτηκε για παιδιά κάτω των 18 ετών. Αυτό προκάλεσε την οργή της Μαρίνι, η οποία ισχυρίστηκε ότι  της είχαν υποσχεθεί την περικοπή των τριών πιο "σκληρών" σκηνών και η απαγόρευση θα ήταν για παιδιά για κάτω των 14 ετών. Η ηθοποιός κατά συνέπεια, έκανε αγωγή εναντίον του παραγωγού Μάρκο Ποκιόνι ζητώντας την απόσυρση της ταινίας, αλλά στις 21 Νοεμβρίου 1997 η αγωγή της απορρίφθηκε από το δικαστήριο.

Κριτική

Η ταινία έλαβε εξαιρετικά αρνητική κριτική. Ο κριτικός κινηματογράφου Μοράντο Μοραντίνι την χαρακτήρισε ως "την πιο ανόητη και ερασιτεχνική ταινία του Μπίγκας Λούνα"  ενώ ο Πάολο Μερεγκέτι ήταν ακόμη πιο σκληρός, λέγοντας ότι "δεν έχει δει ποτέ κινηματογραφική ταινία με τόσο πολύ μεγάλη δυσφορία".
Carrefour Market

Ιστορία

Η Carrefour Market δημιουργήθηκε το 2007, για να αντικαταστήσει τελικά τα παλαιότερα σούπερ μάρκετ του Ομίλου Carrefour όπως τσ Champion (διεθνώς), το GB Supermarkets (Βέλγιο) και το GS (Ιταλία).
Από το 2011, ο όμιλος Carrefour αποφάσισε να αναπτύξει διεθνώς τα σούπερ μάρκετ της Carrefour Market.

Τα Carrefour σε όλο τον κόσμο

Στο Βέλγιο, όλα τα σούπερ μάρκετ της Carrefour GB και τα υπόλοιπα σούπερ μάρκετ Champion (Βαλλονία) έγιναν τελικά μια αγορά Carrefour. Από τον Απρίλιο του 2013, υπάρχουν 354 καταστήματα Carrefour Market.
Στην Αίγυπτο, ο Όμιλος Carrefour διαθέτει 5 καταστήματα Carrefour Market στη χώρα.
Στην Ιταλία, η πρώτη αγορά Carrefour άνοιξε τον Νοέμβριο του 2008.
Στη Μαλαισία, το πρώτο κατάστημα της Carrefour Market άνοιξε τον Νοέμβριο του 2009. Όλα τα σούπερ μάρκετ καταργήθηκαν το 2013.
Στο Μαρόκο, από τις 30 Ιουλίου 2011, όλα τα σούπερ μάρκετ Label'Vie καταστήθηκαν ως "Carrefour Market-Label'Vie"'
Στην Κίνα από τις 24 Οκτωβρίου 2006 όλα τα σούπερ μάρκετ Carrefour έγιναν Carrefour Spain το 2007, τον Ιούνιο του 2011 όλα τα καταστήματα Carrefour Έγιναν Dia. 
Στη Ρουμανία, από τις 16 Σεπτεμβρίου 2014, υπάρχουν 81 καταστήματα Carrefour Market.
Στην Ισπανία, τα πρώτα σούπερ μάρκετ Carrefour Express μεταμορφώθηκαν και έγιναν Carrefour Market το 2011.
Στην Τυνησία, όλα τα καταστήματα Champion έγιναν Carrefour Market.
Στην Τουρκία, από το 2010 πολλά καταστήματα σούπερ μάρκετ έγιναν καταστήματα Carrefour Market.
90 Αντιόπη

Φυσικά χαρακτηριστικά

Η συνολική μάζα της  Αντιόπης εκτιμάται σε 830 τρισεκατομμύρια τόνους με μέση πυκνότητα 1,25±0,05 g/cm³. Η πολύ μικρή πυκνότητα υποδηλώνει πορώδη υφή, μια ένδειξη ότι πρόκειται για ένα σωρό από ασύνδετα συντρίμματα που συγκεντρώθηκαν μετά από μία σύγκρουση αστεροειδών, πιθανότατα αυτή που δημιούργησε την «Οικογένεια της Θέμιδος». Η μέση επιτάχυνση της βαρύτητας στην επιφάνεια της Αντιόπης εκτιμάται σε 3 ως 4 cm/sec², ενώ η μέση ταχύτητα διαφυγής σε 35 ως 40 m/sec (126 ως 144 χιλιόμετρα την ώρα).
Ο φασματικός τύπος της Αντιόπης είναι C (ανθρακούχος). Το άλβεδό της είναι 0,060. Η μέση θερμοκρασία στην επιφάνειά της υπολογίζεται σε 115 βαθμούς Κελσίου κάτω από το μηδέν, ενώ η μέγιστη σε -29° Κελσίου.
Η Αντιόπη περιστρέφεται γύρω από τον εαυτό της (στην πραγματικότητα τα δύο σώματα που την αποτελούν γύρω από το κοινό τους κέντρο μάζας, βλ. παρακάτω) μία φορά κάθε 16 ώρες και 30,3 λεπτά.

Η Αντιόπη ως διπλός αστεροειδής

Το πιο αξιοσημείωτο χαρακτηριστικό της Αντιόπης είναι ότι αποτελείται από δύο σώματα με σχεδόν τις ίδιες διαστάσεις (η διαφορά στη μάζα είναι λιγότερο από 2,5% ή 10 τρισεκατομμύρια τόνοι), καθιστώντας την έναν αληθινά «διπλό αστεροειδή» (και όχι έναν αστεροειδή με δορυφόρο, όπως π.χ. ο 243 Ίδη). Το απόλυτο μέγεθος του κάθε σώματος είναι 9,02. Η διπλή φύση της Αντιόπης ανακαλύφθηκε στις 10 Αυγούστου 2000 από μία ομάδα αστρονόμων (W.J. Merline, L.M. Close, J.C. Shelton, C. Dumas, F. Menard, C.R. Chapman και D.C. Slater) με τη χρήση προσαρμοστικών οπτικών στο Τηλεσκόπιο Κεκ στη Χαβάη. Το λίγο μικρότερο μέλος του συστήματος φέρει τυπικά το όνομα S/2000 (90) 1.
Το καθένα από τα δύο σώματα έχει μέση διάμετρο 86±1 χλμ. και τα κέντρα τους απέχουν μόνο περί τα 171 χιλιόμετρα. Αυτό σημαίνει ότι ο διαχωρισμός τους είναι μόλις 60 χλμ. περίπου και περιφέρονται γύρω από το κοινό τους κέντρο μάζας κάθε 16,5 ώρες σε κυκλική ή ελαφρώς ελλειπτική τροχιά (εκκεντρότητα 0,01 ± 0,02). Αυτό αντιστοιχεί σε ταχύτητα 18 m/sec ή 65 χιλιομέτρων την ώρα. Κάθε λίγα γήινα χρόνια έρχεται μία εποχή αμοιβαίων εκλείψεων ορατών από τη Γη, οπότε με τη χρήση του τρίτου νόμου του Κέπλερ είναι δυνατός ο υπολογισμός της μάζας και της πυκνότητας των μελών του διπλού συστήματος.
Το επίπεδο της τροχιάς των δύο μελών γύρω από το κοινό τους κέντρο μάζας παρουσιάζει μεγάλη κλίση (περίπου 63±2 μοίρες) σε σχέση με το επίπεδο της τροχιάς του όλου συστήματος (της «Αντιόπης») γύρω από τον Ήλιο.